रांची | शहीद देवेंद्र मांझी फुटबॉल टूर्नामेंट में एक्का ब्रदर्स, ब्लैक टाइगर आैर विकास क्लब तुंबागुटू की टीमें अपने-अपने मैच जीतकर क्वार्टर फाइनल में खेलने का स्थान पक्का कर लिया। नया भुसूर लालखटंगा मैदान में खेले गए उद्घाटन मैच में एक्का ब्रदर्स की टीम ने आसानी से एसएफसी गाड़ीगांव को 3-0 से पराजित किया। शुरुआती खेल से ही एक्का के खिलाड़ियों ने आक्रमक खेल खेला। 21वें मिनट में संजय कच्छप ने गोलकर टीम को बढ़त दिला दी। 30वें आैर 41वें मिनट में बबलू कच्छप ने गोलकर टीम को 3-0 से जीत दिलाने में अहम भूमिका निभाई। दूसरे मैच में मेकॉन के खिलाड़ियों से सजी ब्लैक टाइगर की टीम ने न्यू झारखंड नामकुम को 2-0 से हराया। पहले हाफ के 15वें मिनट में उपेंद्र हजाम आैर दूसरे हाफ के 58वें मिनट में लक्ष्मीकांत महतो ने गोल किया। तीसरे मैच में विकास क्लब तुंबागुटू ने टाईब्रेकर में कच्छप ब्रदर्स को 4-2 से पराजित किया।